Dingane
Store norske leksikon,Historie,Verdens historie og samtidshistorie,Afrika,Afrikas historie
Dingane, zulukonge i dagens Sør-Afrika på 1800-tallet. Dingane ble zulufolkets leder i 1828, da han drepte sin bror, den legendariske krigerhøvdingen Shaka. De påfølgende årene befestet Dingane sin posisjon ved å kvitte seg med Shakas følgere.
Krig med boerne Tidlig i sin regjeringstid opprettholdt Dingane gode forbindelser med portugiserene som hadde slått seg ned i Delagoa- bukta, i dagens Mosambik. Med portugiserne handlet zuluene med elfenben og slaver, krigsfanger fra rikets mange kriger mot sine naboer.Utover 1830-tallet ble forholdet til engelske bosettere i Natal, og boerne sørvest for Natal, anspent. Dingane inngikk en avtale med engelskmennene som ga dem kolonien Natal. Forholdet til de ekspanderende boerne var derimot vanskeligere. I 1838 drepte Dingane boerlederen Piet Rief og flere av hans menn. Boerne ble rasende. 16. desember møttes boernes og zuluenes styrker ved elven Ncome, et slag boerne vant. Litt over et år senere, 30 januar 1840 angrep boerne igjen, denne gang under ledelse av Andreis Pretorius. Etter dette var det lite igjen av Dinganes styrker og kongen selv måtte flykte til Swaziland, hvor han senere ble drept.Dingane ble etterfulgt av sin bror Mpande som hadde tatt boernes side mot sin bror. Mpande ga boerne deler av sitt kongedømme, republikken Natalia. Ettermæle Boernes seier over Dingane i 1838 ble siden en merkedag for afrikaanernasjonalistene i Sør-Afrika. Frigjøringsbevegelsen ANC markerte på sin side hvert år dagen som «Dinganes dag». 16 desember er fortsatt en offisiell høytidsdag i det moderne Sør-Afrika, men markeres idag som «forsoningens dag». Les mer i Store norske leksikon Natal Sør-Afrikas historie